ગુજરાત માધ્યમિક અને ઉચ્ચતર માધ્યમિક શિક્ષણ બોર્ડનું ધો. ૧૦નું પરિણામ ૬૭.૫૦ જાહેર કરાયું છે જેમાં મોરબી જિલ્લાનું પરિણામ ગત વર્ષ કરતા ૨.૪૨ વધુ સાથે ૭૩.૫૯ ટકા પરિણામ મેળવી રાજ્યમાં ચોથા ક્રમે જિલ્લો અગ્રેસર રહ્યો છે ગત વર્ષે ધો ૧૦નું પરિણામ ૭૧.૧૭ નોંધાયું હતું. આ વર્ષે મોરબી જિલ્લાનું પરિણામ ૭૩.૫૯ નોધાયુ છે સાથે મોરબી જિલ્લામાં આ વર્ષે ૧૨૩૧૨ વિદ્યાર્થીઓની નોંધણી થઈ હતી. જેમાં ૧૨૨૩૫ વિદ્યાર્થીઓએ પરીક્ષા આપી હતી જેમાં ૯૦૦૪ વિદ્યાર્થીઓ પાસ થયા હતા જિલ્લામાં કુલ ૧૬૦ વિદ્યાર્થીઓએ A-વન ગ્રેડ મેળવ્યો છે અને ૮૨૮ વિદ્યાર્થીઓ એ-૨ ગ્રેડ મેળવ્યાં છે ત્યારે મોરબી જિલ્લામાં આ વર્ષે જિલ્લા ના પરિણામનું ઉત્કૃષ્ઠ દેખાવ કરી જિલ્લો અગ્રેસર રહ્યો છે. જેમાં ૧૦૦ ટકા પરિણામ ૫ શાળાએ મેળવ્યું છે. જેમાં મોરબીની નાલંદા વિદ્યાલયએ ઉત્કૃષ્ઠ પરિણામ મેળવ્યું છે.